Document ID: /roh_data/filtered/fineweb-2-filterrobots_roh.jsonl.gz/21340

Stadi: 3 da november 2019
Societad svizra da radio e televisiun SRG SSR
En general
La Societad svizra da radio e televisiun (SSR) prenda serius la protecziun da Vossas datas. Nus vulain che Vus As sentias segir/a durant che Vus faschais diever da nossas purschidas online SSR. Qua explitgain nus tge datas che nus rimnain e co che nus las utilisain.
Las datas persunalas che Vus communitgais a la SSR cun far diever da purschidas online vegnan elavuradas tenor la Lescha federala davart la protecziun da datas (LPD) ed autras disposiziuns legalas. Il term purschidas online sa referescha a las pli differentas structuras da purschidas da la SSR en il sectur online.
Per facilitar la lectura e chapientscha da questa decleraziun davart la protecziun da datas èn ils terms da la LPD ‘proprietari dal material da datas’ ed ‘elavuraziun da datas tras terzs’ remplazzads cun ils terms ‘responsabel’ ed ‘elavuratur da datas’. Cun quai sa basa la decleraziun davart la protecziun da datas sin la terminologia dal Cussegl d’Europa e sin l’Ordinaziun da basa davart la protecziun da datas da l’Uniun europeica (EU DS-GVO). Ina survista dals pli impurtants terms da la LPD e da lur terms correspundents en l’Ordinaziun da basa da l’UE (EU DS-GVO) è da chattar en noss glossari.
Charta davart la protecziun da datas da la SSR
La SSR s'oblighescha als suandants princips:
- Relevanza: Enconuscher las spetgas dal public è in element central per pudair meglierar cuntinuadamain nossa qualitad dal program. Perquai elavurain nus datas persunalas.
- Transparenza: La protecziun da datas ha per nus la pli auta prioritad. Perquai infurmain nus nossas utilisadras e noss utilisaders davart l'intent da l'elavuraziun. Nua ch'igl è necessari, dumandain nus la lubientscha da las utilisadras e dals utilisaders.
- Segirezza: La segirezza da las datas ha per nus la pli auta prioritad. Nus prendain tut las mesiras tecnicas ed organisatoricas necessarias. Ultra da quai na vendain nus naginas datas.
- Libertad d'eleger: Las utilisadras ed ils utilisaders pon far diever dals cuntegns e servetschs finanziads cun taxas era senza inditgar las datas persunalas.
Post responsabel
Post responsabel (responsabel) è la Societad svizra da radio e televisiun SRG SSR, Giacomettistrasse 1, CH-3000 Berna 31.
En general
A la SSR statti a cor d'infurmar sias utilisadras e ses utilisaders cura, per tge intents e tge datas persunalas che vegnan elavuradas.
La SSR sa resalva d'adattar da temp en temp questa decleraziun davart la protecziun da datas. Vus duessas perquai leger regularmain questa decleraziun davart la protecziun da datas. La data d'actualisaziun correspundenta (stadi) chattais Vus a l'entschatta da questa decleraziun davart la protecziun da datas.
Tge èn datas persunalas?
Datas persunalas èn tut las infurmaziuns che sa refereschan ad ina persuna natirala identifitgada u identifitgabla (p.ex. il num, l'adressa, il numer da telefon, la data da naschientscha u l'adressa dad e-mail).
Da princip pudais Vus far diever da nossa purschida online senza inditgar datas persunalas. Per pudair utilisar tschertas purschidas online èsi dentant pussaivel ch'i basegna datas persunalas, p.ex. per s'annunziar per la newsletter, far diever da la funcziun da commentar u participar ad ina concurrenza cun premis.
Las datas persunalas na vegnan perquai betg elavuradas da princip, mabain mo sut circumstanzas specificas e per intents specifics.
Cura elavura la SSR datas persunalas en il rom da sias purschidas online?
Per metter a disposiziun la purschida online SSR elavura la SSR u elavuran terzs datas persunalas en il rom da:
A. Paginas-web: datas persunalas vegnan elavuradas via datotecas da protocol, cookies, utensils d'analisa, formulars da contact sco era plugins da medias socialas e d'auters purschiders.
B. Cuntegns generads dals utilisaders: datas persunalas vegnan registradas via forums, chats e blogs ed elavuradas en furma da cuntegns generads da las utilisadras e dals utilisaders (user generated content).
C. Newsletters: datas persunalas vegnan elavuradas a basa da Voss consentiment che Vus dais per l'annunzia da la newsletter.
D. Formulars da contact: datas persunalas vegnan elavuradas via ils formulars da contact per far propostas e dumondas en connex cun nossa purschida.
E. Concurrenzas cun premis: datas persunalas vegnan elavuradas via ils formulars da contact en connex cun la participaziun a concurrenzas cun premis.
Per tge intents elavura la SSR datas persunalas?
- per metter a disposiziun la purschida online a las utilisadras ed als utilisaders
- per optimar la purschida online (p.ex. perscrutaziun dal martgà e mesiraziun da la derasaziun)
- per persunalisar la purschida online per las utilisadras ed ils utilisaders
- per trametter newsletters via e-mail
- per realisar concurrenzas cun premis
- per garantir la segirezza da las datas da las utilisadras e dals utilisaders da la purschida online
Sin tge basas legalas elavura la SSR las datas persunalas?
Sche nus dumandain Voss consentiment per elavurar las datas persunalas, serva quel sco basa legala. Quai è per exempel il cas per newsletters, contribuziuns da commentari u concurrenzas cun premis.
Nus elavurain Vossas datas persunalas er a basa da noss interess giustifitgà, per exempel per metter a disposiziun ed optimar la purschida online.
Sche las datas persunalas vegnan elavuradas sin fundament d'ina obligaziun legala, serva quella sco basa legala. Quella po cumpigliar la transmissiun da datas persunalas a terzs, la durada da la memorisaziun u da l'archivaziun.
Transmissiun da datas persunalas a terzs
Dat la SSR vinavant datas persunalas a terzs?
Da princip dain nus vinavant Vossas datas persunalas a terzs, mo sche nus avain Voss consentiment u sch'igl exista da nossa vart in interess giustifitgà.
Ultra da quai pudain nus transmetter datas a terzs, sche nus essan obligads da far quai sin fundament da disposiziuns legalas u d'ina disposiziun uffiziala u giudiziala.
Surdat la SSR l'elavuraziun da datas a terzs?
Nus incumbensain furniders da servetschs d'elavurar las datas. Ils furniders da servetschs vegnan per regla engaschads sco uschenumnads elavuraturs d'incumbensas. Quels pon elavurar las datas persunalas da las utilisadras e dals utilisaders da nossa purschida online unicamain tenor nossas directivas. Uschia dain nus per exempel vinavant Vossa adressa dad e-mail ad in furnitur da servetschs per che quel As possia trametter ina newsletter empustada.
Transmetta la SSR datas persunalas a destinaturs en in terz stadi (ordaifer CH/UE/SEE)?
Nus dain datas da persunas er a terzs resp. ad elavuraturs d’incumbensas che n’han betg lur domicil en Svizra ed en in pajais da l’UE/ pajais dal spazi economic europeic. En quest cas verifitgain nus avant la surdada da las datas ch’il destinatur da las datas disponia d’in nivel commensurà da protecziun da datas (p.ex. a basa d’ina decisiun davart la commensurabladad per il pajais correspundent cun applitgar clausulas contractualas da standard da l’Uniun europeica u sin fundament dal contract da model da l’incumbensà federal per la protecziun da datas e per la transparenza (FPDT/EDÖB) u ch’igl exista in consentiment da noss utilisaders e nossas utilisadras.
Durada da la memorisaziun e da l'archivaziun
Quant ditg archivescha la SSR las datas persunalas?
Nus memorisain Vossas datas uschè ditg sco ch'igl è necessari per metter a disposiziun nossa purschida online ed ils servetschs colliads cun quella resp. uschè ditg sco nus avain in interess giustifitgà a la memorisaziun. En tut ils auters cas stizzain nus Vossas datas persunalas cun excepziun da las datas che nus stuain archivar per ademplir nossas obligaziuns legalas (p.ex. obligaziuns da tegnair en salv).
Ils dretgs da las utilisadras e dals utilisaders
Tge dretgs avais Vus?
- Dretg d'infurmaziun: Las utilisadras ed ils utilisaders han il dretg da pretender dal responsabel ch'el infurmeschia tge datas persunalas dad els che vegnan elavuradas e schebain questas datas vegnan transmessas ad in terz stadi.
- Dretg da rectificaziun: Las utilisadras ed ils utilisaders han il dretg da pretender dal responsabel ch'el rectifitgeschia lur datas persunalas incorrectas u incumplettas.
- Dretg da stizzada: Las utilisadras ed ils utilisaders han il dretg da pretender dal responsabel ch'el stizzia immediat lur datas persunalas, sche questas datas n'èn betg pli necessarias per ils intents, per ils quals ellas èn vegnidas registradas u elavuradas, e sche autras prescripziuns legalas na s'opponan betg a quai.
- Dretg da limitar l'elavuraziun: Las utilisadras ed ils utilisaders han il dretg da pretender dal responsabel ch'el limiteschia l'elavuraziun.
- Dretg da revocar il consentiment: Las utilisadras ed ils utilisaders han il dretg da revocar da tut temp lur consentiment d'elavurar lur datas persunalas per in intent u plirs intents specifics, sche l'elavuraziun sa basa sin lur consentiment expressiv. Malgrà la revocaziun na vegn betg tangada la legitimitad da l'elavuraziun succedida a basa da lur consentiment fin a la revocaziun.
- Dretg d'opposiziun: Las utilisadras ed ils utilisaders han il dretg da s'opponer da tut temp a l'elavuraziun da lur datas persunalas, sche l'elavuraziun succeda a basa da l'interess giustifitgà dal responsabel u d'in terz resp. per l'intent da la reclama directa.
Co pudais Vus far valair Voss dretgs?
Per far valair Voss dretg As drizzai per plaschair a: <email-pii>, il link avra en ina nova fanestraavrir en il browser. Ulteriuras indicaziuns chattais Vus qua contact.
Contact da la protecziun da datas
Per infurmaziuns e propostas en connex cun la protecziun da datas As stain nus resp. noss cussegliaders per la protecziun da datas SSR gugent a disposiziun via l'adressa dad e-mail <email-pii>, il link avra en ina nova fanestraavrir en il browser.
Sche Vus vulais contactar nus, ans cuntanschais Vus sco suonda:
Radiotelevisiun Svizra Rumantscha
Via da Masans 2
CH-7000 Cuira / Chur
e-mail: <email-pii>, il link avra en ina nova fanestraavrir en il browser
Disposiziun d'utilisaziun
Dretgs a cuntegns
Proprietad da la SRG: Ils cuntegns da las plattafurmas d’internet da la SRG sco era da sia purschida online èn protegids cun ils dretgs d’autur. Ils cuntegns, en spezial videos, texts, parts da texts, applicaziuns interactivas u illustraziuns, na pon betg vegnir midads, emess, derasads, arcunads, copiads, mess ensemen u publitgads da nov – era betg en extracts –senza il consentiment a scrit precedent da la SRG. L’utilisaziun dal material mess a disposiziun è lubida sulettamain per intents privats, betg commerzials; en spezial na dastgan ils videos betg vegnir vendids u utilisads per intents da reclama. Il video-player da la SRG (tut las purschidas play da la SRG resp. da sias unitads d’interpresa SRF, RTR, RTS, RSI) na dastga betg vegnir midà ed astga vegnir integrà mo en in spazi senza reclama. L’integraziun dals players da la SRG en in context che cuntrafa a disposiziuns legalas u a la morala, en spezial en in context cun ingiurias, glorificaziuns da pussanza, rassissem, disfamaziuns, pornografia u privlus per giuvenils, n’è betg permess.
Dretgs d’utilisaziun da cuntegns da la SRG: Per tut la software, ils registers, las datas e lur cuntegns da la purschida web da la SRG, che vegnan mess a disposiziun explicitamain per telechargiar, dat la SRG a l’utilisader u l’utilisadra ina simpla licenza betg exclusiva e betg transferibla. Quella licenza è limitada per chargiar giu ed arcunar mo ina giada. Tut ils ulteriurs dretgs restan tar la SRG. En spezial n’èn la vendita e mintga utilisaziun commerziala betg permessas.
User Generated Content
Upload da datas (videos, audios, texts, maletgs): Metta l’utilisader u l’utilisadra cuntegns en purschidas interactivas, survegn la SRG cun quai in dretg d’utilisaziun temporal-, spazial- e materialmain illimità als cuntegns mess en la rait. Il cuntegn po er vegnir integrà sco link sin paginas da terzs e po vegnir tadlà u mess a disposiziun cun uploads sin paginas da terzs (en spezial sin Facebook). Ils dretgs d’utilisaziun vegnan mess a disposiziun gratuitamain. Resalvads restan ils dretgs da la societad d’explotaziun SUISA a cuntegns che vegnan chattads da la programmaziun e che vegnan emess en ils programs da la SRG. Era sch’il cuntegn na vegn betg publitgà, è l’utilisader u l’utilisadra d’accord cun ina tala promoziun.
L’utilisader u l’utilisadra garantescha da disponer davart tut ils dretgs d’astgar metter il cuntegn en la rait. L’utilisader u l’utilisadra liberescha la SRG da tuts regress, cuntraversas giuridicas, pretensiuns d’indemnisaziun e da tuts auters plants e pretensiuns che terzs pudessan far valair en connex cun telechargiar videos, audios u maletgs.
Dispensaziun
L’utilisader u l’utilisadra dispensescha la SRG da tut las pretensiuns che terzs pudessan far valair suenter l’utilisaziun d’in User Generated Content. Tut ils custs, en spezial sin fundament da dretgs d’indemnisaziun cun vigur legala envers la SRG, paja l’utilisader u l’utilisadra.
Responsabladad
La SRG na stat betg bun – uschè lunsch ch’igl è legalmain admissibel – ni per datas ed infurmaziuns che vegnan derasadas sin las plattafurmas da la SRG ni per donns che resultan. Quai vala per tuttas sorts da donns, en spezial per donns che pon vegnir chaschunads tras sbagls, retards u interrupziuns cun transmetter, tras disturbis da la l’infrastructura, cuntegns incorrects, perdita u stizzada da datas, virus u per auters donns chaschunads cun utilisar las plattafurmas d’internet da la SRG.
Per intents d’infurmaziun po la SRG far links sin paginas da terzs. En quest cas na surpiglia la SRG nagina responsabladad per ils cuntegns, la correctezza, la legalitad ed il funcziunament da paginas d’internet da terzs, sin las qualas vegn renvià cun links e tools da las plattafurmas d’internet da la SRG. Clics a paginas sur links succedan sin agen ristg.
La SRG na conceda ni in access nuninterrut a sias plattafurmas d’internet resp. a sia purschida online ni ina qualitad d’access senza disturbis, en spezial na dat ella nagina garanzia per in’interrupziun da las raits da communicaziuns e gateways. En vista a l’accessibladad ed al funcziunament po la SRG decider libramain, durant tge temps che las paginas web ed ils cuntegns na stattan betg a disposiziun, quai per raschuns tecnicas, per meglierar ils servetschs purschids u per optimar lur utilisaziun. La SRG na surprenda nagina garanzia che lur plattafurmas d’internet, apps ed autras applicaziuns funcziuneschan senza sbagls ed interrupziuns e che eventuals sbagls vegnan curregids.